Den er løvfellende og kan bli 0,3–1,0 m høy. De hvite, duftende blomstene sitter i et endestilt aks som 1,5–4,2 cm langt og 1,5–3,5 cm bredt. Kronblad mangler, og pollenbærerne har oppsiktsvekkende, hvite utvekster og gule pollenknapper. Blomstringstiden er i mars–mai, og blomstringen begynner før løvsprett. Akselbladene er 1,5–4 mm lange, og bladstilken er 3–8 mm lang. Bladene er bredt elliptiske til omvendt eggformede eller nesten runde, med symmetrisk og hjerteformet grunn, 1,9–6 cm lange, 1,3–4,5 cm brede, med stjernehår på oversiden og hårete under, helrandede nærmest stilken og tannede lenger ut. Høstfargen er karminrød til guloransje.